Александър Пушкин
Стихове, съчинени нощем във време на безсъние

Превод от руски: Кръстьо Станишев, —

chitanka.info

Не заспивам, пак смутен,

само мрак и сън досаден,

часовете с ход отраден

екнат някъде край мен.

Нейде парките прошепват,

тъмнините спящи трепват,

миши шум — живот сломен…

Пак съм обезпокоен.

Що ли значиш, шепот скучен?

Укор или ропот звучен

на изгубения ден?

Със какво ме отбелязваш?

Викаш ме или предсказваш?

Искам да те разбера!

В твоя смисъл да прозра…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.